7. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 62751/Υ.677 της 18/29 Οκτ. 1957 Περί αυξήσεως συντάξεων Τ.Ε.Α. Υπαλληλικού και Υπηρετικού Προσωπικού Εταιριών Τσιμέντων. Έχοντες υπ’ όψει: 1)Τας διατάξεις του άρθρ. 2 του υπ’ αριθ. 19/ 1944 Νόμου. 2)Την υπ’ αριθ. 2649/11.6.51 απόφασιν της Νομισματικής Επιτροπής. 3)Την δια της υπ’ αριθ. 469/8.6.56 αναφοράς του Ταμείου Επικουρικής Ασφαλίσεως Υπαλληλικού και Υπηρετικού Προσωπικού Εταιριών Τσιμέντων υποβληθείσαν υμίν από 22.3.56 απόφασιν του Δ.Σ. αυτού. 4)Τας κρατούσας οικονομικάς συνθήκας, αποφασίζομεν: Όπως αι μηνιαίαι συντάξεις αι χορηγούμεναι παρά του Ταμείου Επικουρικής Ασφαλίσεως Υπαλληλικού και Υπηρετικού Προσωπικού Εταιριών Τσιμέντων αυξηθώσιν από 1ης Σεπτ. 1957 κατά ποσοστόν 10% δια το μέχρι των 1.000 δραχμών τμήμα αυτών υπό τον όρον ότι αι ούτω καταβαλλόμεναι συντάξεις δεν θα υπερβαίνουν τα 80% των αποδοχών αι οποίαι θα κατεβάλλοντο εάν οι συνταξιούχοι εξηκολούθουν εργαζόμενοι. Η παρούσα δημοσιευθήτω δια της Εφημερίδος της Κυβερνήσεως. 